CELEX: C2007/170/03
Language: mt
Date: 2007-07-21 00:00:00
Title: Kawża C-170/04: Sentenza tal-Qorti tal-Ġustizzja (Awla Manja) tal- 5 ta' Ġunju 2007 (talba għal deċiżjoni preliminari mill-Högsta domstolen — l-Iżvezja) — Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre, Tony Staf vs Riksåklagaren (Moviment liberu tal-merkanzija — L-Artikoli 28 KE, 30 KE u 31 KE — Leġiżlazzjoni nazzjonali li tipprojbixxi l-importazzjoni minn individwi ta' xarbiet alkoħoliċi — Regola dwar l-eżistenza u l-funzjonament ta' monopolju Żvediż ta' kummerċjalizzazzjoni ta' xarbiet alkoħoliċi — Evalwazzjoni — Miżura li tmur kontra l-Artikolu 28 KE — Ġustifikazzjoni għall-ħarsien tas-saħħa u l-ħajja tal-persuni — Stħarriġ tal-proporzjonalità)

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/2
            
         Sentenza tal-Qorti tal-Ġustizzja (Awla Manja) tal-5 ta' Ġunju 2007 (talba għal deċiżjoni preliminari mill-Högsta domstolen — l-Iżvezja) — Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre, Tony Staf vs Riksåklagaren
   (Kawża C-170/04) (1)
   
   (Moviment liberu tal-merkanzija - L-Artikoli 28 KE, 30 KE u 31 KE - Leġiżlazzjoni nazzjonali li tipprojbixxi l-importazzjoni minn individwi ta' xarbiet alkoħoliċi - Regola dwar l-eżistenza u l-funzjonament ta' monopolju Żvediż ta' kummerċjalizzazzjoni ta' xarbiet alkoħoliċi - Evalwazzjoni - Miżura li tmur kontra l-Artikolu 28 KE - Ġustifikazzjoni għall-ħarsien tas-saħħa u l-ħajja tal-persuni - Stħarriġ tal-proporzjonalità)
   (2007/C 170/03)
   Lingwa tal-kawża:Ll-Iżvediż
   Qorti tar-rinviju
   Högsta domstolen
   Partijiet fil-kawża prinċipali
   
      Rikorrenti: Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre, Tony Staf
   
      Konvenuta: Riksåklagaren
   Suġġett
   Talba għad-Deċiżjoni Preliminari — Högsta Domstolen — Interpretazzjoni ta' l-Artikoli 28, 30 u 31 KE — Leġiżlazzjoni nazzjonali dwar monopolju nazzjonali ta' bejgħ bl-imnut ta' xarbiet alkoħoliċi li tipprojbixxi l-importazzjoni minn individwi ta' xarbiet alkoħoliċi
   Dispożittiv
   
               1)
            
            
               Dispożizzjoni nazzjonali li tipprojbixxi lill-individwi li jimportaw xarbiet alkoħoliċi, kif jirriżulta mill-ewwel subparagrafu ta' l-Artikolu 2 tal-Kapitolu 4 tal-liġi dwar ix-xarbiet Alkoħoliċi (Alkohollagen), tas-16 ta' Diċembru 1994, għandha tiġi evalwata fid-dawl ta' l-Artikolu 28 KE u mhux ta' l-Artikolu 31 KE.
            
         
               2)
            
            
               Miżura li tipprojbixxi lill-individwi milli jimportaw xarbiet alkoħoliċi, kif jirriżulta mill-ewwel subparagrafu ta' l-Artikolu 2 tal-Kapitolu 4 tal-liġi dwar ix-xarbiet Alkoħoliċi, hija restrizzjoni kwantitattiva għall-importazzjonijiet, fis-sens ta' l-Artikolu 28 KE, anki jekk l-imsemmija liġi tobbliga lill-proprjetarju tal-monopolju tal-bejgħ bl-imnut li jipprovdi, u għaldaqstant jekk ikun il-każ, li jimporta, fuq talba, ix-xarbiet ikkonċernati.
            
         
               3)
            
            
               Miżura li tipprojbixxi lill-individwi milli jimportaw xarbiet alkoħoliċi, kif jirriżulta mill-ewwel subparagrafu ta' l-Artikolu 2 tal-Kapitolu 4 tal-liġi dwar ix-xarbiet Alkoħoliċi,
               
                           —
                        
                        
                           peress li mhijiex adatta sabiex tilħaq l-għan intiż li jillimita b'mod ġenerali l-konsum ta' alkoħol, u
                        
                     
                           —
                        
                        
                           peress li mhijiex proporzjonata sabiex tilħaq l-għan intiż li tipproteġi liż-żgħażagħ kontra l-ħsara tal-konsum imsemmi,
                        
                     ma tistax titqies li hija ġġustifikata, skond l-Artikolu 30 KE, minħabba raġunijiet ta' ħarsien tas-saħħa u tal-ħajja tal-persuni.
            
         
      (1)  ĠU C 156 tat-12.6.2004.